NÁRODNÁ RADA SLOVENSKEJ REPUBLIKY

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 1456/2009

**1197a**

# S p o l o č n á s p r á v a

**Výboru Národnej rady Slovenskej republiky pre financie, rozpočet a menu, Ústavnoprávneho výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj o výsledku prerokovania vládneho návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 1197) v druhom čítaní (podľa § 78 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie, rozpočet a menu, ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 1580 z 8. septembra 2009 pridelilavládny návrh zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 1197)týmto výborom Národnej rady Slovenskej republiky :

* Výboru Národnej rady Slovenskej republiky pre financie, rozpočet a menu
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre verejnú správu a regionálny rozvoj

Uvedené výbory prerokovali predmetný vládny návrh zákona v stanovenom termíne.

**II.**

Gestorský výbor nedostal do začatia rokovania o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 1197) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť**

**s pozmeňujúcimi a doplňujúcimi návrhmi**

* Výbor Národnej rady Slovenskej republiky pre financie, rozpočet a menu ( uzn. č. 593 zo dňa 15. októbra 2009)

- Ústavnoprávny výbor Národnej rady Slovenskej republiky ( uzn. č. 730 zo dňa 14.

októbra 2009 )

* Výbor Národnej rady Slovenskej republiky pre verejnú správu a regionálny rozvoj

(uzn. č. 312 zo dňa 6. októbra 2009)

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy :

1. **K názvu návrhu zákona**

Názov návrhu zákona znie:

## „Zákon

z ..................2009,

ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v  znení neskorších predpisov a o zmene a doplnení niektorých zákonov.“.

Z dôvodu, že v návrhu zákona v sa v novom čl. III bude novelizovať zákon č. 34/2002 Z. z. o nadáciách z dôvodu zavedenia nového druhu hry, a to „charitatívnej lotérie“ je potrebné túto skutočnosť premietnuť aj v názve návrhu predkladaného zákona.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – nové body 2 a 3**

Včl. I sa za doterajší bod 1 vkladajú nové body 2 a 3, ktoré znejú:

„2. V § 2 písmeno q) znie:

„q) kasínom herňa, v ktorej sa prevádzkujú stolové hry, prípadne výherné prístroje, videohry a hazardné hry prostredníctvom technických zariadení obsluhovaných priamo hráčmi v kasíne,

3. § 2 sa dopĺňa písmenom r), ktoré znie:

„r) kasínom v rekreačnom komplexe herňa, v ktorej sa prevádzkujú stolové hry, prípadne výherné prístroje, videohry a hazardné hry prostredníctvom technických zariadení obsluhovaných priamo hráčmi v kasíne v rekreačnom komplexe, pričom sa v nej prevádzkuje najmenej 50 hracích stolov a najmenej 500 výherných prístrojov; celková plocha priestorov, v ktorých sa prevádzkujú hazardné hry, ostatných priestorov dostupných hráčom a priestorov nedostupných hráčom určených pre personál, administratívu, bezpečnosť a prevádzku kasína v rekreačnom komplexe predstavuje najmenej 7 000 m2 a toto kasíno je alebo bude do 12 mesiacov od začiatku jeho prevádzkovania stavebne prepojené s priestormi rekreačného komplexu s rozlohou najmenej 50 000 m2.“.“.

Doterajšie body sa prečíslujú.

Spresňuje sa rozsah hazardných hier prevádzkovaných v kasíne a zavádza sa nový pojem kasíno v rekreačnom komplexe a jeho charakteristika.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k doterajšiemu bodu 2**

V čl. I doterajší bod 2 znie:

„2. V § 3 ods. 2 sa za písmeno f) vkladajú nové písmená g) a h), ktoré znejú:

„g) kartové hry mimo kasína,

h) charitatívne lotérie,“

Doterajšie písmeno g) sa označuje ako písmeno i).“.

Ustanovuje sa nový druh hazardnej hry, a to „charitatívna lotéria“. Zavedením tohto druhu hry Slovenská republika len dotvára prostredie hazardných hier, ktoré je štandardom aj v iných krajinách EU (napríklad Švédsko, Holandsko, Veľká Británia, Írsko, Nemecko, Španielsko).

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k doterajšiemu bodu 3**

V čl. I doterajší bod 3 znie:

„3. V § 3 ods. 2 písm. i) sa slová „až f)“ nahrádzajú slovami „až h)“.“.

Legislatívno technická úprava súvisiaca so zavedením nových druhov hazardných hier.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – nový bod 6**

V čl. I sa za doterajší bod 5 vkladá nový bod 6, ktorý znie:

„6. Za § 9 sa vkladá § 9a, ktorý znie:

„§ 9a

Charitatívna lotéria je hazardná hra, ktorá má niektoré znaky hazardných hier podľa § 3 ods. 2 písm. a) vrátane znakov číselnej lotérie a niektoré znaky hazardných hier podľa § 3 ods. 2 písm. c) vrátane znakov nešportovej stávkovej udalosti.“.“.

Doterajšie body sa prečíslujú.

Uvedené ustanovenie definuje nový druh hazardnej hry - „charitatívnu lotériu“.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – nový bod 7**

V čl. I sa za doterajší bod 6 vkladá nový bod 7, ktorý znie:

„7. V § 16 písm. b) sa za druhý bod vkladá nový tretí bod, ktorý znie:

„3. licencia na prevádzkovanie hazardných hier v kasíne v rekreačnom komplexe,“.

Doterajšie body 3 až 8 sa označujú ako body 4 až 9.“.

Doterajšie body sa prečíslujú.

# Nový druh licencie súvisí so zámerom odlíšenia prevádzkovania hazardných hier v rôznych druhoch kasína.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k doterajšiemu bodu 7**

V čl. I doterajší bod 7 znie:

„7. V § 16 písm. b) deviatom bode, § 21 ods. 10 a § 22 ods. 4 písm. f) sa slová „písm. g)“ nahrádzajú slovami „písm. i)“.“.

Legislatívno technická úprava súvisiaca so zavedením nových druhov hazardných hier.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – nový bod 8**

V čl. I sa za doterajší bod 7 vkladá nový bod 8, ktorý znie:

„8. V § 16 sa písmeno b) dopĺňa desiatym bodom, ktorý znie:

„10. licencia na prevádzkovanie charitatívnej lotérie.“.“.

Doterajšie body sa prečíslujú.

V súvislosti so zavedením charitatívnej lotérie ako nového druhu hazardných hier sa zavádza aj nový typ licencie, a to licencia na prevádzkovanie charitatívnej lotérie.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – nový bod 18**

V čl. I sa za doterajší bod 17 vkladá nový bod 18, ktorý znie:

„18. V § 20 sa odsek 2 dopĺňa písmenom h), ktoré znie:

„h) 20 000 000 eur pri hazardných hrách v kasíne v rekreačnom komplexe.“.“.

Doterajšie body sa prečíslujú.

# Navrhovaná zmena súvisí so zavedením kategórie „kasíno v rekreačnom komplexe“ a stanovuje minimálnu výšku základného imania žiadateľa na prevádzkovanie hazardných hier v kasíne v rekreačnom komplexe.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k doterajšiemu bodu 20**

V čl. I v doterajšom bode 20 úvodná veta znie:

„(20) Za § 20 sa vkladajú § 20a a 20b, ktoré znejú:“ a zároveň sa doterajší bod 20 dopĺňa § 20b, ktorý znie:

„§ 20b

* 1. Žiadosť o udelenie individuálnej licencie na prevádzkovanie charitatívnej lotérie môže podať len nadácia11a) so sídlom na území Slovenskej republiky (ďalej len „nadácia“) alebo záujmové združenie nadácií11b) so sídlom na území Slovenskej republiky (ďalej len „záujmové združenie“), ak
     1. nadačné imanie nadácie je najmenej 166 000 eur alebo takúto výšku dosahuje súčet nadačných imaní všetkých členov záujmového združenia,
     2. za posledných päť rokov poskytla nadácia alebo členovia záujmového združenia spoločne na verejnoprospešné účely občianskym združeniam, neziskovým organizáciám poskytujúcim všeobecne prospešné služby alebo iným nadáciám najmenej 5 000 000 eur, pričom každý rok poskytla najmenej 830 000 eur pre najmenej 100 občianskych združení, neziskových organizácií poskytujúcich všeobecne prospešné služby alebo iných nadácií,
     3. za posledných päť rokov v každom roku preukáže nadácia alebo členovia záujmového združenia vyhotovenie auditu svojej účtovnej závierky.
  2. V žiadosti o udelenie individuálnej licencie podľa odseku 1 žiadateľ okrem náležitostí podľa § 20 ods. 4 písm. b), g) až k) uvedie aj
     1. názov a sídlo nadácie alebo záujmového združenia,
     2. označenie, sídlo a identifikačné číslo zakladateľa,
     3. výšku nadačného imania nadácie alebo súčet nadačných imaní všetkých členov záujmového združenia,
     4. mená, priezviská a rodné čísla alebo dátum narodenia, ak rodné číslo nebolo pridelené, členov správnej rady a dozornej rady, správcu nadácie a iných fyzických osôb oprávnených konať za nadáciu alebo záujmové združenie.
  3. Nadácia alebo záujmové združenie musí okrem skutočností uvedených v § 20 ods. 5 písm. c) až e) preukázať aj
     1. výšku nadačného imania alebo súčet nadačných imaní všetkých členov záujmového združenia podľa stavu ku dňu podania žiadosti o udelenie individuálnej licencie podľa odseku 1 predložením dokladu preukazujúceho túto skutočnosť,
     2. splatenie finančnej zábezpeky v celej výške priložením výpisu z účtu v banke alebo pobočke zahraničnej banky,
     3. prehľadný, dôveryhodný a zákonný pôvod finančných prostriedkov predstavujúcich finančnú zábezpeku uvedením skutočností o pôvode týchto finančných prostriedkov.
  4. Nadácia alebo záujmové združenie k žiadosti o udelenie individuálnej licencie podľa odseku 1 priloží
     1. výpis z registra nadácií alebo výpis z registra záujmových združení, ktorý v čase predloženia žiadosti o udelenie individuálnej licencie podľa odseku 1 nesmie byť starší ako tri mesiace,
     2. nadačnú listinu, zakladateľskú zmluvu alebo zápisnicu o ustanovujúcej členskej schôdzi, ak ide o záujmové združenie,
     3. písomné vyhlásenie štatutárneho zástupcu nadácie, že na majetok nadácie alebo na majetok záujmového združenia nebol vyhlásený konkurz a ani návrh na konkurz nebol zamietnutý pre nedostatok majetku,
     4. doklady podľa § 20 ods. 6 písm. c), d) a f) až l) a ods. 10,
     5. popis vrátane názvu charitatívnej lotérie,
     6. charakteristiku cieľa charitatívnej lotérie,
     7. popis spôsobu určenia stávky a popis spôsobu preukazovania vykonanej stávky,
     8. popis, označenie a adresu umiestnenia zariadenia, ktoré sa bude používať pri prevádzkovaní hazardnej hry,
     9. doklady o splnení skutočností podľa odseku 1 písm. b) a c) a odseku 3 písm. c).“.

Poznámky pod čiarou k odkazom 11a a 11b znejú:

„11a) Zákon č. 34/2002 Z. z. o nadáciách a o zmene Občianskeho zákonníka v znení neskorších predpisov v znení neskorších predpisov.

11b) § 20f až 20j Občianskeho zákonníka v znení neskorších zákonov.“.

Doterajšie body sa prečíslujú.

Úprava súvisí s návrhom rozšíriť okruh právnických osôb, ktorým je možné udeliť individuálnu licenciu na prevádzkovanie charitatívnej lotérie, a to o nadáciu alebo záujmové združenie nadácií. Zároveň sa vymedzujú podmienky, za ktorých bude môcť nadácia predložiť žiadosť na prevádzkovanie tohto druhu hazardnej hry a náležitosti žiadosti, vrátane príloh. Hlavným dôvodom, pre ktoré sa stanovuje právna forma nadácií je skutočnosť, že podľa súčasnej legislatívy práve nadácie predstavujú právnické osoby, ktorých prioritným účelom je zhodnocovať majetok a poskytovať ho na verejnoprospešné účely. Nadácie sa považujú za finančné inštitúcie tretieho sektora s nastavenými mechanizmami pre prácu s finančnými prostriedkami. Preto je dôležité, aby možnosť realizovať daný typ lotérie mali len tie inštitúcie, u ktorých už samotný zákon predpokladá, že  majú významné skúsenosti s prerozdeľovaním väčšieho objemu finančných prostriedkov na zákonom stanovené verejnoprospešné účely.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k doterajšiemu bodu 21**

V čl. I v doterajšom bode 21 sa odkaz 11a a poznámka pod čiarou k odkazu 11a označujú ako odkaz 11c a poznámka pod čiarkou k odkazu 11c.

Zavedením nových poznámok pod čiarou je potrebné existujúce poznámky prečíslovať.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – nový bod 23**

V čl. I sa za doterajší bod  22 vkladá nový bod 23, ktorý znie:

„23. V § 21 odsek 5 znie:

„(5) K žiadosti o udelenie licencie na prevádzkovanie hazardných hier v kasíne a k žiadosti o udelenie licencie na prevádzkovanie hazardných hier v kasíne v rekreačnom komplexe musí žiadateľ okrem dokladov a skutočností uvedených v § 20 ods. 4, 6 a 10 priložiť alebo v nej uviesť aj

a) druh hazardných hier, ktoré budú prevádzkované v kasíne alebo v kasíne v rekreačnom komplexe,

b) herný plán hazardných hier prevádzkovaných v kasíne alebo v kasíne v rekreačnom komplexe,

c) prevádzkový poriadok kasína alebo kasína v rekreačnom komplexe,

d) počet a druh hracích stolov,

e) vzor hracích žetónov,

f) hernú menu,

g) adresu kasína alebo kasína v rekreačnom komplexe,

h) vyjadrenie obce k umiestneniu kasína alebo kasína v rekreačnom komplexe na jej území,

i) projekt monitorovacej techniky na účel kontroly priebehu hazardnej hry a denného vyúčtovania stávkových hier v kasíne alebo v kasíne v rekreačnom komplexe,

j) odborné životopisy fyzických osôb uvedených v odseku 6 s prehľadom ukončeného vzdelania a jazykových znalostí vrátane dokladov o ukončenom vzdelaní, prehľadu odbornej praxe a absolvovania odborných výcvikov a stáží,

k) počet výherných prístrojov, technických zariadení obsluhovaných priamo hráčmi a videohier,

l) veľkosť celkovej plochy priestorov, v ktorých sa budú prevádzkovať hazardné hry, veľkosť ostatných priestorov dostupných hráčom a veľkosť priestorov nedostupných hráčom určených pre personál, administratívu, bezpečnosť a prevádzku kasína v rekreačnom komplexe, ak ide o toto kasíno,

m)veľkosť plochy rekreačného komplexu stavebne prepojeného s kasínom v rekreačnom komplexe, ak ide o toto kasíno; ak v čase podania žiadosti nepreukáže žiadateľ stavebné prepojenie kasína v rekreačnom komplexe s priestormi rekreačného komplexu, je povinný preukázať túto skutočnosť do 12 mesiacov od začatia prevádzkovania kasína v rekreačnom komplexe.“.“.

Doterajšie body sa prečíslujú.

# Navrhovaná zmena bližšie špecifikuje ďalšie náležitosti žiadosti o udelenie licencie na prevádzkovanie hazardných hier v kasíne v rekreačnom komplexe.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – doterajšiemu bodu 24**

V čl. I doterajší bod 24 znie:

„24. V § 21 odseky 12 a 13 znejú:

„(12) Prevádzkovateľ hazardnej hry je povinný každú zmenu údajov a skutočností, ktoré nevyžadujú zmenu individuálnej licencie podľa odseku 13, a ktoré sa uvádzajú v žiadosti o udelenie individuálnej licencie alebo v dokladoch, na základe ktorých bola individuálna licencia udelená, oznámiť orgánu, ktorý túto licenciu udelil, najneskôr do 15 dní od ich vzniku. Zmeny spočívajúce v zmene miesta trvalého pobytu fyzických osôb uvedených v individuálnej licencii alebo v zmene sídla prevádzkovateľa hazardnej hry je prevádzkovateľ hazardnej hry povinný ministerstvu alebo obci oznámiť a hodnoverne preukázať.

(13) Prevádzkovateľ hazardnej hry je povinný pri každej plánovanej zmene údajov a skutočností, ktoré sú uvedené v individuálnej licencii, v dokladoch, ktoré ministerstvo alebo obec pri udeľovaní individuálnej licencie schválila alebo ktoré sú prílohou individuálnej licencie, vopred požiadať o zmenu tejto licencie. Na konanie o zmene individuálnej licencie sa primerane použijú ustanovenia o udelení individuálnej licencie. V žiadosti o zmenu licencie sa uvádzajú len tie skutočnosti alebo sa k nej predkladajú len tie doklady, ktorých sa zmena licencie týka.“.“.

Navrhované zmeny sledujú spresnenie ustanovenia.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – doterajšiemu bodu 25**

Doterajší bod 25 sa vypúšťa.

Doterajšie body sa prečíslujú.

Ustanovenie § 21 odseku 13, ktoré obsahoval tento bod je premietnuté v predchádzajúcom bode, tento bod sa stal nadbytočný, preto sa vypúšťa.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – doterajšiemu bodu 26**

V čl. I doterajší bod 26 znie:

„26. § 21 sa dopĺňa odsekom 14, ktorý znie:

„(14) Ak sa zmení tento zákon, môže ministerstvo zmeniť individuálnu licenciu z vlastného podnetu za účelom jej zosúladenia s týmto zákonom.“.“.

Navrhovaná zmena sleduje spresnenie ustanovenia.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – nový bod 27**

V čl. I sa za doterajší bod 26 vkladá nový bod 27, ktorý znie:

„27. V § 22 sa odsek 4 dopĺňa písmenami i) a j), ktoré znejú:

„i) tridsať rokov pri hazardných hrách v kasíne v rekreačnom komplexe,

j) päť rokov pri charitatívnej lotérii.“.“.

Doterajšie body sa prečíslujú.

Pre kasíno v rekreačnom komplexe sa navrhuje udeľovať licencia maximálne na 30 rokov. Zároveň sa ustanovuje dĺžka platnosti licencie na prevádzkovanie charitatívnej lotérie.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – nový bod 29**

V čl. I sa za doterajší bod 28 vkladá nový bod 29, ktorý znie:

„29. V § 26 ods. 2 sa na konci pripája táto veta:

„O žiadosti o zmenu licencie podľa § 21 ods. 13 rozhodne ministerstvo do 15 dní od podania úplnej žiadosti.“.“.

Doterajšie body sa prečíslujú.

# Ministerstvo rozhodne o zmene individuálnej licencie na prevádzkovanie hazardných hier v kasíne do 15 dní od predloženia úplnej žiadosti.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k doterajšiemu bodu 29**

V čl. I sa doterajší bod 29 vypúšťa.

Doterajšie body sa prečíslujú.

Zmena súvisí s úpravou odvodov prevádzkovateľov hazardných hier v kasíne a v kasíne v rekreačnom komplexe, na základe ktorej sa stal tento bod nadbytočný.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – nový bod 31**

V čl. I sa za doterajší bod 30 vkladá nový bod 31, ktorý znie:

„31. Za § 27 sa vkladá § 27a, ktorý znie:

„§ 27a

Ak tento zákon neustanovuje inak, na hazardné hry v kasíne v rekreačnom komplexe sa použijú ustanovenia tohto zákona vzťahujúce sa na hazardné hry v kasíne rovnako.“.“.

Doterajšie body sa prečíslujú.

# Navrhovanou úpravou sa sleduje potreba regulovať hazardné hry v kasíne v rekreačnom komplexe podľa príslušných ustanovení zákona takisto ako hazardné hry v kasíne, ak zákon neustanovuje inak.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – nový bod 32**

V čl. I sa za doterajší bod 31 vkladá nový bod 32, ktorý znie:

„32. Za § 29 sa vkladá § 29a, ktorý vrátane nadpisu znie:

„ § 29a

Licencia na prevádzkovanie charitatívnej lotérie

(1) Licenciu na prevádzkovanie charitatívnej lotérie možno udeliť len nadácii alebo záujmovému združeniu.

(2) Žiadosť o udelenie licencie na prevádzkovanie charitatívnej lotérie podáva nadácia alebo záujmové združenie ministerstvu. Ministerstvo rozhodne o žiadosti o udelenie licencie na prevádzkovanie charitatívnej lotérie do 30 dní od podania úplnej žiadosti o udelenie licencie na prevádzkovanie charitatívnej lotérie.

(3) V rozhodnutí o udelení licencie na prevádzkovanie charitatívnej lotérie sa okrem všeobecných náležitostí podľa osobitného predpisu4) schváli herný plán, cieľ prevádzkovania charitatívnej lotérie, určí sa začiatok prevádzkovania charitatívnej lotérie, lehota, na ktorú sa táto licencia udeľuje a môžu sa prevádzkovateľovi charitatívnej lotérie určiť ďalšie podmienky na prevádzkovanie charitatívnej lotérie.“.“.

Doterajšie body sa prečíslujú.

V súvislosti s návrhom na zavedenie nového typu licencie na prevádzkovanie charitatívnej lotérie sa stanovuje lehota pre správny orgán, v rámci ktorej sa rozhodne o žiadosti o udelenie tejto licencie a vymedzujú sa náležitosti rozhodnutia.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k bodu 33**

V čl. doterajší bod 33 znie:

„33. V § 30 odsek 5 znie:

„(5) Poverenou skúšobňou môže byť len právnická osoba so sídlom na území Slovenskej republiky, ktorá je na odborné posudzovanie zariadení a systémov podľa odseku 2 autorizovaná12) a notifikovaná12) Úradom pre normalizáciu, metrológiu a skúšobníctvo Slovenskej republiky a akreditovaná12). Rozsah autorizácie a notifikácie je ustanovený osobitným predpisom13). Poverená skúšobňa musí byť akreditovaná v rozsahu technických noriem13a).“.“.

Poznámky pod čiarou k odkazom 12,13 a 13a znejú:

„12) Zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.

13) Nariadenie vlády Slovenskej republiky č. 308/2004 Z. z., ktorým sa ustanovujú podrobnosti o technických požiadavkách a postupoch posudzovania zhody pre elektrické zariadenia, ktoré sa používajú v určitom rozsahu napätia v znení nariadenia č. 449/2007 Z. z.

Nariadenie vlády Slovenskej republiky č. 194/2005 Z. z. o elektromagnetickej kompatibilite v znení nariadenia č. 318/2007 Z. z.

13a) STN EN ISO/IEC 17025 Všeobecné požiadavky na kompetentnosť skúšobných a kalibračných laboratórií.

STN EN ISO/IEC 45011 Všeobecné požiadavky na orgány prevádzkujúce certifikačné systémy výrobkov.

STN EN 55014-1 - Elektromagnetická kompatibilita. Požiadavky na spotrebiče pre domácnosť, elektrické náradie a podobné prístroje. Časť 1: Vyžarovanie.

STN EN 55014-2 - Elektromagnetická kompatibilita. Požiadavky na spotrebiče pre domácnosť, elektrické náradie a podobné prístroje. Časť 2: Imunita.“.

STN EN 55022 – Zariadenia informačnej techniky. Charakteristiky rádiového rušenia. Medze a metódy merania.

STN EN 55024 – Zariadenia informačnej techniky. Charakteristiky odolnosti. Medze a metódy merania.

STN EN 60335-1 – Elektrické spotrebiče pre domácnosť a na podobné účely. Bezpečnosť. Všeobecné požiadavky.

STN EN 60335-2-82 - Elektrické spotrebiče pre domácnosť a na podobné účely. Bezpečnosť. Osobitné požiadavky na obslužné a zábavné automaty.

STN EN 60950-1 -Zariadenia informačných technológií. Bezpečnosť. Všeobecné požiadavky.

STN EN 61000-3-2 - Elektromagnetická kompatibilita (EMC). Časť 3-2: Medze. Medze vyžarovania harmonických zložiek prúdu (zariadenia so vstupným fázovým prúdom <= 16 A).

STN EN 61000-3-3 - Elektromagnetická kompatibilita (EMC). Časť 3-3: Medze. Obmedzenie zmien, kolísanie napätia a blikania vo verejných rozvodných sieťach nízkeho napätia pre zariadenia s menovitým fázovým prúdom <= 16 A nepodliehajúce podmienečnému pripojeniu.

STN EN 61000-4-2 - Elektromagnetická kompatibilita (EMC). Časť 4-2: Metódy skúšania a merania. Skúška odolnosti proti elektrostatickému výboju.

STN EN 61000-4-4 – Elektromagnetická kompatibilita (EMC). Časť 4-4: Metódy skúšania a merania. Skúška odolnosti proti rýchlym elektrickým prechodným javom/skupinám impulzov.

STN EN 61000-4-5 - Elektromagnetická kompatibilita (EMC). Časť 4-5: Metódy skúšania a merania. Skúška odolnosti rázovým impulzom.

STN EN 61000-4-8 - Elektromagnetická kompatibilita (EMC). 4. časť: Metódy skúšania a merania. 8. oddiel: Skúška odolnosti proti magnetickému poľu na sieťovom kmitočte. Kmeňová norma.

STN EN 61000-4-11 - Elektromagnetická kompatibilita (EMC). Časť 4-11: Metódy skúšania a merania. Skúšky odolnosti proti krátkodobým poklesom napätia, krátkym prerušeniam a kolísaniam napätia.

STN EN 61000-6-1 - Elektromagnetická kompatibilita (EMC). Časť 6-1: Všeobecné normy. Odolnosť – prostredia obytné, obchodné a ľahkého priemyslu.

STN EN 61000-6-3 - Elektromagnetická kompatibilita (EMC). Časť 6-3: Všeobecné normy. Emisie - prostredia obytné, obchodné a ľahkého priemyslu.

Sprísňujú sa požiadavky na právnickú osobu, ktorá má záujem o vydanie poverenia na odborné posudzovanie zariadení a systémov využívaných pri prevádzkovaní hazardných hier.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k bodu 36**

V čl. I doterajšom bode 36 v § 31 ods. 5 písmeno d) znie:

„d) porušila rozsah a podmienky uvedené v poverení na odborné posudzovanie, vydala osvedčenie na zariadenia alebo systémy podľa § 30 ods. 2, na odborné posudzovanie ktorých nebola poverená, vydala osvedčenie na zariadenia alebo systémy podľa § 30 ods. 2, ktoré nespĺňajú požiadavky podľa § 32 ods. 1, alebo vydala osvedčenie na zariadenia alebo systémy podľa § 30 ods. 2 po uplynutí lehoty, na ktorú bola autorizovaná12) a notifikovaná12) Úradom pre normalizáciu, metrológiu a skúšobníctvo Slovenskej republiky a akreditovaná12) v rozsahu podľa technických noriem13), odníme poverenej skúšobni poverenie podľa odseku 1.“.

V súvislosti s úpravou § 30 ods. 5 sa spresňuje rozsah porušení, ktorých následkom je uloženie sankcie.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k bodu 38**

V čl. I doterajšom bode 38 poznámka pod čiarou k odkazu 14 znie:

„14) § 4 zákona č. 264/1999 Z. z. v znení zákona č. 436/2001 Z. z.

Nariadenie vlády Slovenskej republiky č. 308/2004 Z. z., ktorým sa ustanovujú podrobnosti o technických požiadavkách a postupoch posudzovania zhody pre elektrické zariadenia, ktoré sa používajú v určitom rozsahu napätia v znení nariadenia č. 449/2007 Z. z.

Nariadenie vlády Slovenskej republiky č. 194/2005 Z. z. o elektromagnetickej kompatibilite v znení nariadenia č. 318/2007 Z. z.“.

Upresnenie odkazu v poznámke pod čiarou.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – nový bod 46**

V čl. I sa za doterajší bod 45 vkladá nový bod 46, ktorý znie:

„46. V § 35 ods. 18 sa na konci bodka nahrádza čiarkou a pripájajú sa tieto slová: „ak tento zákon neustanovuje inak.“.

Doterajšie body sa prečíslujú.

Navrhovanou úpravou sa ustanovuje výnimka pre charitatívnu lotériu, ktorá môže obsahovať určité znaky podobné štátnym lotériám.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k doterajšiemu bodu 47**

V čl. I doterajšom bode 47 v § 36 ods. 3 sa za písmeno f) vkladajú nové písmená g) a  h), ktoré znejú:

„g) hazardných hrách v kasíne v rekreačnom komplexe 5 000 000 eur na kasíno v rekreačnom komplexe,

h) charitatívnych lotériách 200 000 eur.“.

Doterajšie písmená g) a h) sa označujú ako písmená i) a j).

Stanovuje sa výška finančnej zábezpeky pre hazardné hry v kasíne v rekreačnom komplexe a výška finančnej zábezpeky na prevádzkovanie charitatívnej lotérie.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k doterajšiemu bodu 47**

V čl. I doterajšom bode 47 v § 36 ods. 4 sa slovo „h)“ nahrádza slovom „i)“.

Legislatívno – technická úprava v súvislosti so zavedením nových druhov hazardných hier (charit. lotéria a poker).

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k doterajšiemu bodu 47**

V čl. I doterajšom bode 47 v § 37 ods. 1 písm. e) sa na začiatok vkladajú slová „charitatívnej lotérii a“.

Navrhovanou práv. úpravou sa stanovuje výška odvodu pre charitatívnu lotériu a to 5% z hernej istiny.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k doterajšiemu bodu 47**

V čl. I doterajšom bode 47 v § 37 ods. 1 písmeno i) znie:

„(i) všetkých hazardných hrách v kasíne 27 % z hernej istiny, z toho 24 % z hernej istiny do štátneho rozpočtu a 3 % z hernej istiny do rozpočtu obce, v ktorej sa nachádza kasíno; ak ide o hazardné hry v kasíne v rekreačnom komplexe

1. 27 % z hernej istiny, z toho 24 % z hernej istiny do štátneho rozpočtu a 3 % z hernej istiny do rozpočtu obce, v ktorej sa nachádza kasíno v rekreačnom komplexe, a to z časti súhrnnej výšky hernej istiny, ktorá za všetky hazardné hry v kasíne v rekreačnom komplexe dosiahne najviac sumu 20 000 000 eur za kalendárny rok,

2. 15 % z hernej istiny, z toho 12 % z hernej istiny do štátneho rozpočtu a 3 % z hernej istiny do rozpočtu obce, v ktorej sa nachádza kasíno v rekreačnom komplexe, a to zo zvyšnej časti súhrnnej výšky hernej istiny, ktorá za všetky hazardné hry v kasíne v rekreačnom komplexe prevyšuje sumu podľa prvého bodu a dosiahne sumu najviac 40 000 000 eur za kalendárny rok,

1. 8 % z hernej istiny, z toho 6 % z hernej istiny do štátneho rozpočtu a 2 % z hernej istiny do rozpočtu obce, v ktorej sa nachádza kasíno v rekreačnom komplexe, a to zo zvyšnej časti súhrnnej výšky hernej istiny, ktorá za všetky hazardné hry v kasíne v rekreačnom komplexe prevyšuje sumu podľa prvého bodu a zároveň sumu podľa druhého bodu za kalendárny rok,“.

Stanovuje sa výška odvodu pre všetky hazardné hry prevádzkované v kasíne. Výška odvodu pre všetky hazardné hry prevádzkované v kasíne v rekreačnom komplexe sa stanovuje tak, že prevádzkovateľ kasína v rekreačnom komplexe bude platiť odvod degresívne, tzn. úroveň platieb klesá v súvislosti s narastajúcou výškou hernej istiny a to tak, že pri hernej istine do 20 mil. € bude uhrádzať odvod 27%, pri hernej istine do 40 mil. € bude uhrádzať odvod 27% z 20 mil. € a 15 % zo zvyšnej sumy, pri hernej istine nad 40 mil. € bude uhrádzať odvod 27% z 20 mil. €, 15% z ďalších 20 mil. € a 8% zo zvyšnej sumy.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k doterajšiemu bodu 47**

V čl. I doterajšom bode 47 v § 37 ods. 1 písmeno k) znie:

„k) hazardných hrách prevádzkovaných prostredníctvom technických zariadení obsluhovaných priamo hráčmi za každé takéto technické zariadenie bez ohľadu na dobu jeho prevádzkovania počas kalendárneho roka 3 600 eur za kalendárny rok do štátneho rozpočtu a za každé takéto technické zariadenie 900 eur za kalendárny rok do rozpočtu obce, v ktorej sa nachádza takéto technické zariadenie,“.

Navrhuje sa zmena paušálneho odvodu za technické zariadenia obsluhované priamo hráčmi a to z odvodu za jednotlivé hracie miesta na odvod za celé technické zariadenie. S touto zmenou súvisí aj úprava výšky paušálneho odvodu.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – k doterajšiemu bodu 47**

V čl. I doterajšom bode 47 sa § 37 dopĺňa odsekom 19, ktorý znie:

„(19) Ministerstvo môže z príjmov z odvodov poskytnúť dotáciu nadácii alebo záujmovému združeniu prevádzkujúcich charitatívnu lotériu v rozsahu a za podmienok ustanovených v tomto zákone.“.

Návrhom sa zavádza možnosť prevádzkovateľovi požiadať ministerstvo o poskytnutie dotácie na verejnoprospešný účel.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – nový bod 50**

V čl. I sa za doterajší bod 49 vkladá nový bod 50, ktorý znie:

„50. § 39 sa dopĺňa odsekom 7, ktorý znie:

„(7) Úhrnná hodnota výhier v jednej lotériovej hre bingo môže byť najviac 70 % hernej istiny.“.“.

Doterajšie body sa prečíslujú.

Navrhuje sa stanoviť maximálny objem finančných prostriedkov, ktoré je možné vyplatiť z prijatých vkladov v jednej hre.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I – nový bod 55**

V čl. I sa za doterajší bod 54 vkladá nový bod 55, ktorý znie:

„55. Za § 51 sa vkladá nová štvrtá časť, ktorá vrátane nadpisu znie:

**„Š T V R T Á  Č A S Ť**

CHARITATÍVNA LOTÉRIA

§ 51a

(1) Prevádzkovateľ charitatívnej lotérie môže požiadať ministerstvo o poskytnutie dotácie z výdavkov štátneho rozpočtu, a to najviac do výšky 50 % ním zaplatených odvodov za príslušný kalendárny rok podľa § 37. Žiadosť predkladá prevádzkovateľ charitatívnej lotérie ministerstvu do 30 kalendárnych dní po vykonaní ročného vyúčtovania odvodov za predchádzajúci kalendárny rok. Ministerstvo je oprávnené poukázať finančné prostriedky ročne do 30 kalendárnych dní od predloženia úplnej žiadosti. Výška dotácie nesmie presiahnuť sumu ustanovenú osobitným predpisom.19a)

(2) Výťažok z prevádzkovania charitatívnej lotérie po úhrade nákladov spojených s jej prevádzkovaním, vrátane úhrady odvodov podľa § 37 a dotáciu podľa odseku 1 musí prevádzkovateľ charitatívnej lotérie použiť výlučne na verejnoprospešný účel19b). Dotáciu podľa odseku 1 musí prevádzkovateľ charitatívnej lotérie použiť najneskôr do konca kalendárneho roka, nasledujúceho po roku, v ktorom bola prevádzkovateľovi charitatívnej lotérie poskytnutá dotácia podľa odseku 1.

(3) Hernou istinou pri charitatívnej lotérii je rozdiel medzi prijatými vkladmi a vyplatenými výhrami.“.“.

Poznámky pod čiarou k odkazom 19a a 19b znejú:

„19a) Nariadenie komisie (ES) č. 1998/2006 z 15. decembra 2006 o uplatňovaní článkov 87 a 88 Zmluvy na pomoc de minimis, (Ú.v. EÚ L 379, 28.12.2006).

19b) § 5 ods. 3 zákona č. 34/2002 Z. z.“.

Doterajšia Štvrtá časť až Šiesta časť sa označujú ako Piata časť až Siedma časť.

Doterajšie body sa prečíslujú.

Návrhom sa zavádza možnosť poskytnúť nadácii, prevádzkujúcej charitatívnu lotériu dotáciu v rozsahu a za podmienok určených týmto zákonom.

**Výbor NR SR pre financie, rozpočet a menu**

**Gestorský výbor odporúča schváliť.**

1. **V čl. I – nový bod**

Za 58. bod vložiť nový bod 59., ktorý znie:

„59. V § 57 ods. 2 písm. e) a v ods. 3 sa slová „ods. 8“ nahrádzajú slovami „ods. 12“.

Doterajší bod 59. označiť ako bod 60.

Navrhovaná zmena vyplynula z  návrhu obsiahnutom v  čl. I  47. bode § 37, ktorý novodefinuje odvod a pôsobnosť vymáhať nedoplatok odvodu je upravená v odseku 12 navrhovaného znenia § 37.

**Výbor NR SR pre financie, rozpočet a menu**

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Gestorský výbor odporúča schváliť.**

* 1. **K čl. I – k bodu 59**

V čl. I doterajšom bode 59 v § 58c ods. 1 sa slovo „h)“ nahrádza slovom „i)“.

Legislatívno – technická úprava v súvislosti so zavedením nových druhov hazardných hier (charit. lotéria a poker).

**Výbor NR SR pre financie, rozpočet a menu**

**Gestorský výbor odporúča schváliť.**

* 1. **K čl. I – k bodu 59**

V čl. I v doterajšom bode 59 sa § 58c dopĺňa odsekom 9, ktorý znie:

„(9) Poverené skúšobne sú povinné preukázať splnenie požiadaviek uvedených v § 30 ods. 5 do 30. júna 2010. Ak poverené skúšobne nepreukážu splnenie požiadaviek podľa prvej vety, ich poverenie na odborné posudzovanie zanikne k 1. júlu 2010.“.

Ustanovuje sa prechodné obdobie pre poverené skúšobne na prispôsobenie sa novým požiadavkám uvedeným v § 30 ods. 5.

**Výbor NR SR pre financie, rozpočet a menu**

**Gestorský výbor odporúča schváliť.**

**36. K čl. II - k doterajšiemu bodu 1**

V čl. II v doterajšom bode 1 sa v položke 140 písm. c) druhom bode slovo

„desiatom“ nahrádza slovom „jedenástom“.

Legislatívno – technická úprava.

**Výbor NR SR pre financie, rozpočet a menu**

**Gestorský výbor odporúča schváliť.**

**37. K čl. II – nový bod 1**

V čl. II sa vkladá nový bod 1, ktorý znie:

„1. V § 4 ods. 2 sa slovo „a“ nahrádza čiarkou a na konci sa pripájajú tieto slová: „a právnická osoba so 100 % majetkovou účasťou štátu na účely preverenia údajov poskytnutých osobami, ktoré boli zaradené do programu poskytovania pomoci štátu občanom, ktorí stratili schopnosť splácať úver na bývanie v dôsledku hospodárskej krízy“.“.

Doterajší bod 1 sa prečísluje na bod 5.

Doplnenie nového bodu do čl. II súvisí s realizáciou vládou schváleného programu pomoci občanom, ktorí stratili schopnosť splácať úver na bývanie v dôsledku hospodárskej krízy. Úpravou ustanovenia § 4 ods. 2 zákona NR SR č. 145/1995 Z. z. o správnych poplatkoch v znení neskorších predpisov bude mať právnická osoba so 100 % majetkovou účasťou štátu (Slovenská konsolidačná, a.s.) právo na poskytnutie agregovaných údajov o nehnuteľnostiach vo vlastníctve osôb, ktoré požiadali o zaradenie do programu pomoci, a to za účelom preverenia, či nemajú iné majetkové zdroje na splácanie úveru na bývanie.

**Výbor NR SR pre financie, rozpočet a menu**

**Gestorský výbor odporúča schváliť.**

**38. K čl. II – nové body 2, 3 a 4**

V čl. II sa za bod 1 vkladajú nové body 2, 3 a 4, ktoré znejú:

„2. V sadzobníku správnych poplatkov v položke 140 písm. a) štvrtom bode sa na začiatok vkladajú slová „charitatívne lotérie alebo“.

3. V sadzobníku správnych poplatkov v položke 140 písm. a) sa za siedmy bod vkladá nový ôsmy bod, ktorý znie:

„8. hazardné hry v kasíne v rekreačnom komplexe 100 000 eur”.

Doterajšie body 8 až 10 sa označujú ako body 9 až 11.

4. V sadzobníku správnych poplatkov v položke 140 písm. a) jedenástom bode sa slovo „deviatom“ nahrádza slovom „desiatom“.“.

Zavádza sa správny poplatok za udelenie licencie na prevádzkovanie charitatívnej lotérie a  správny poplatok za udelenie licencie na prevádzkovanie hazardných hier v kasíne v rekreačnom komplexe.

**Výbor NR SR pre financie, rozpočet a menu**

**Gestorský výbor odporúča schváliť.**

1. **Nový bod**

Za čl. II doplniť čl. III, ktorý znie:

„Čl. III

Zákon č. 34/2002 Z. z. o nadáciách a o zmene Občianskeho zákonníka v znení neskorších predpisov v znení zákona č. 445/2008 Z. z. sa mení a dopĺňa takto:

1. V § 28 ods. 2 sa za písmeno f) vkladá nové písmeno g), ktoré znie:

„g) na prevádzku charitatívnej lotérie2a),“.

Doterajšie písmeno g) za označuje ako písmeno h).

Poznámka pod čiarou k odkazu 2a znie:

„2a) § 9a zákona č. 171/2005 Z. z. o hazardných hrách a o zmene a doplnení niektorých zákonov v znení zákona č. ..../2009 Z. z.“.

1. V § 29 ods. 1 sa za slovo „výnimkou“ vkladajú slová „prevádzkovania charitatívnej lotérie,2a)“.“.

Doterajší čl. III sa označuje ako čl. IV.

Úpravou sa rozširuje okruh pôsobenia nadácie o prevádzkovanie charitatívnej lotérie.

**Výbor NR SR pre financie, rozpočet a menu**

**Gestorský výbor odporúča schváliť.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. 1,2,3,4,5,6,7,8,9,10,11,12,13,14,15,16,17,18,19,20,21,22,23, 24,25,26,27,28,29,30,31,32,33,34,35,36,37,38,39 hlasovať spoločne s návrhom gestorského výboru **schváliť**.

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 1197) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 1197) **schváliť s pozmeňujúcimi a doplňujúcimi návrhmi.**

Predmetná správa výborov Národnej rady Slovenskej republiky o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 1197a) bola schválená uznesením gestorského výboru č. 610 z  20. októbra 2009. Výbor určil poslanca **Ivana Vargu** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy (§ 83 ods. 2, § 84 ods. 2 a § 86 zákona č. 350/1996 Z. z.).

Bratislava 20. októbra 2009

**Jozef B u r i a n, v.r.**

**predseda**

**Výboru NR SR pre financie, rozpočet a menu**